Ny gjesteartist ved denne utgivelsen var Bias Boshell, som tidligere hadde arbeidet med Kiki Dee og sitt eget folkrock-band Trees. Ny produsent for BJH var Pip Williams, best kjent som produsent for blant andre Status Quo og The Moody Blues. Williams var også orkesterdirigent på denne utgivelsen, hvor han dirigerte New World Philharmonic Orchestra på to av albumets låter.